Un incendiu a izbucnit vineri dimineața, în jurul orei 09:00, la o locuință aflată în satul Dăroaia din comuna Roșia Montană.
Potrivit ISU Alba, Secția de pompieri Câmpeni intervine în cooperare cu SVSU Abrud pentru localizarea și stingerea unui incendiu în comuna Roșia Montană, sat Dăroaia.
Din informațiile preliminare ar fi vorba despre un incendiu izbucnit la o locuință.
Mai multe imagini din timpul incendiului au fost surprinse de viceprimarul din Roșia Montană, Vasile Morariu. Acesta a ajuns la fața locului înainte de ajungerea echipajelor de pompieri.
Din câte se poate vedea focul a cuprins o mare parte dintr-o casă. Mare parte dintre constucțiile din cartierul Dăroaia sunt din lemn, sau materiale ușor inflamabile.
La fața locului pompierii intervin cu două autospeciale de stingere cu apă și spumă și un echipaj de prim ajutor.
UPDATE 2, ora 11:00 – Potrivit ISU Alba, incendiul a fost stins.
UPDATE 1, ora 09:20 – Potrivit ISU Alba, forțele de intervenție au ajuns la locul producerii incendiului.
Arde generalizat acoperișul unei locuințe pe aproximativ 20 de metri pătrați.
La momentul de față se lucrează pentru localizarea și stingerea în totalitate a incendiului.
În urma incendiului nu au fost înregistrate victime.
Urmăriți Alba24.ro și pe Google News
Dacă ți-a plăcut articolul: